**2001 жылғы 25 ақпанда өткен Конференцияда**

**Б Е К І Т І Л Д І**

 **№ 1 хаттама**

**«ҚАЗАҚСТАН РЕСПУБЛИКАСЫ ЖУРНАЛИСТЕР ОДАҒЫ» ҚОҒАМДЫҚ БІРЛЕСТІГІНІҢ**

**Ж А Р Ғ Ы С Ы**

Алматы қаласы, 2001

**1 ТАРАУ**

**ЖАЛПЫ ЕРЕЖЕЛЕР**

1. “Қазақстан Республикасы Журналистер одағы» қоғамдық бірлестігі (одан әрі мәтін бойынша ҚР ЖО) Қазақстан Республикасының Конституциясы, Қазақстан Республикасының 31.05.1996 жылғы «Қоғамдық бірлестіктер туралы» Заңына және басқа да заңға қайшы келмейтін нормативтік құқықтық актілерге сәйкес құрылды және коммерциялық емес ұйым болып табылады.

2. ҚР ЖО азаматтығына, қай ұлтқа және қай дінге жататынына, қай саяси партия мен басқа да қоғамдық бірлестіктердің мүшесі екендігіне қарамастан, әлеуметтік, мәдени, экономикалық және басқа да қоғамның өзекті мәселелерін шешуге, БАҚ-та еліміздің қоғамдық-экономикалық, саяси және мәдени үрдістерді объективті және жан-жақты жариялауға мүдделі журналистердің қоғамдық бірлестігі болып табылады.

3. ҚР ЖО өз қызметін:

- еріктілік;

- жариялылық;

- өзін-өзі басқару және тәуелсіздік;

- ҚР ЖО ұйымдастыру ынтымақтастығы;

- әріптестік, төменнен жоғары қарай барлық органдардың сайлануы, олардың ҚР ЖО мүшелерінің және жоғарғы органдарының алдында есеп беру;

- бірыңғай қаржылық саясат;

- ҚР Конституциясы мен заңдарына сәйкес және ҚР ЖО Жарлығы аясындағы принциптер негізіне сәйкес жүзеге асырады.

4. ҚР ЖО басқа мекемелердің қызметіне араласпайды, саяси және коммерциялық мақсатты көздемейді.

5. ҚР ЖО міндеттемелеріне мүшелері жауап бермегені сияқты ол да өз мүшелерінің міндеттері үшін жауап бермейді.

6. ҚР ЖО өз филиалдарын ашып, ҚР аумағында қызмет ететін республикалық қоғамдық бірлестік.

7. ҚР ЖО заңды тұлға ретінде өзінің мөрі, белгіленген үлгідегі бланкілері, бірыңғай үлгідегі ҚР ЖО мүшесінің билеті, банк мекемелерінде есептік, валюталық және басқа да қажетті есеп шоттары болады, мүліктік және мүліктік емес құқықтарды пайдаланады және қызметіне сәйкес міндеттемелерді орындайды.

8. ҚР ЖО атауы қазақ тілінде: «Қазақстан Республикасы Журналистер Одағы» Қоғамдық Бірлестігі (республикалық мәртебеде).

9. ҚР ЖО атауы орыс тілінде: Общественное объединение «Союз журналистов Республики Казахстан» (республиканский статус).

10. ҚР ЖО басқару органдары: 050000, Алматы қаласы, Фурманов көшесі, 122 үй мекен жайы бойынша орналасқан.

11. ҚР ЖО Заңды тұлға ретіндегі құқықтық қабілеттілігі заңмен белгіленген тәртіпте тіркелген сәттен бастап туындайды.

**2 ТАРАУ**

**ҚР ЖУРНАЛИСТЕР ОДАҒЫНЫҢ**

**МАҚСАТТАРЫ МЕН МІНДЕТТЕРІ**

ҚР ЖО негізгі мақсаты мен міндеттері:

1. БАҚ, билік институттары және қоғам арасында сындарлы диалог (қарым-қатынас) орнатуға көмектесу, жергілікті және шетел БАҚ-тарында Қазақстан бейнесін басынан өткеріп жатқан тарихи кезеңге сәйкес объективті бейнелеу.

2. Сөз және баспа бостандығын; кәсіби міндетін атқарып жүрген журналистердің саяси, заңды, экономикалық мүдделерін, құқықтарын, ар-намысын, қадір-қасиетін, олардың зияткерлік меншік құқықтарын, журналистердің ақпарат алу және тарату құқықтарын қорғау.

3. Азаматтардың қоғам өміріндегі барлық салалардан жедел әрі объективті ақпарат алу құқығын қамтамасыз ету.

4. Қазақстанда енгізу мақсатында БАҚ қызметін ұйымдастырудың әлемдік тәжірибесін талдау және қорыту. Дамыған жалпымемлекеттік, көп ұлтты, журналистика және БАҚ инфрақұрылымын қалыптастыруға жәрдемдесу, оны халықаралық ақпарат кеңістігіне тарту.

5. Журналистердің шығармашылық даралығын іске асыратын экономикалық, құқықтық, әлеуметтік-тұрмыстық жағдайларын қамтамасыз ету.

6. Қоғамның, оның барлық ұлттары мен ұлыстарының жан-жақты экономикалық, әлеуметтік және рухани дамуына ықпал ету. Оларды жалпыадамзаттық құндылықтар мен қазақстандық патриотизм негізінде біріктіру.

7. Қайырымдылық және бітімгершілік қызмет.

**3 ТАРАУ**

**ҚЫЗМЕТ ТҮРЛЕРІ**

ҚР ЖО қызметінің мәні:

1. Толық, объективті ақпарат алып, оны әрі қарай тарату мақсатында баспасөздің әртүрлі билік институттары, қоғамдық және саяси ұйымдар, шаруашылық субъектілері өкілдерімен тұрақты байланыс орнату.

2. Республикамызда мемлекеттік және өзге тілдерде жарық көретін басылымдарға әдістемелік көмек ұйымдастыру.

3. Журналистика және БАҚ дамыту мәселелері бойынша симпозиум, семинар, конференциялар ұйымдастыру.

4. Қазақстандағы жағдай туралы шетелдік баспасөзде толық және объективті мәліметтер тарату үшін шетелдік БАҚ өкілдеріне ақпарат алуға ықпал ету.

5. БАҚ қызметкерлерінің бос уақыттарын тиімді пайдалануды ұйымдастыру.

6. ҚР ЖО кәсіпкерлік қызметпен Жарғы мақсатына сәйкес болса ғана айналыса алады.

**4 ТАРАУ**

**ҚР ЖУРНАЛИСТЕР ОДАҒЫНА МҮШЕЛІК**

**ҚР ЖО МҮШЕЛЕРІНІҢ ҚҰҚЫҚТАРЫ МЕН МІНДЕТТЕРІ**

1.ҚР ЖО мүшелікке өту жеке жүргізіледі. Журналистер және БАҚ қызметкерлері, Қазақстанда аккредитацияланған шетел тілшілері ҚР ЖО мүшесі бола алады. ҚР ЖО мүше болу үшін шығармашылық материалдар және одақтың екі мүшесінің ұсынымдары қажет.

2.ҚР ЖО мүшелікке қабылдау ҚР ЖО филиал кеңесінің дауыс беруі арқылы жүзеге асырылады. Кеңес мүшелерінің үштен екі дауысын жинаған үміткер мүшелікке қабылданды деп есептеледі.

3. ҚР ЖО мүшесі бірыңғай үлгідегі билет және төс белгіге ие болады.

4. Алғашқы кіру және мүшелік жарналардың мөлшері және төлеу тәртібі жыл сайын ҚР ЖО Басқармасымен инфляциялық процестерді ескере отырып белгіленеді.

5. ҚР ЖО мүшесі құқылы:

• ҚР ЖО басшылық органдарын сайлауға және сайлануға;

• ҚР ЖО өткізетін барлық іс-шараларға қатысуға;

• ҚР ЖО қызметіне қатысты өз ұсыныстарын енгізуге және оны жүзеге асыруға қатысуға;

• ҚР ЖО Консультативтік Кеңесі мен Басқармасының келісімімен жарғылық мақсаттар мен міндеттерге қол жеткізуге бағытталған жеке жобалар мен бағдарламаларды әзірлеуге және белгіленген тәртіп бойынша оны жүзеге асыруға;

• ҚР ЖО органдарының қызметі туралы ақпарат алуға, өзінің кәсіби міндеттерін орындау үшін шығармашылық көмек сұрап хабарласуға;

• егер олардың қызметі ҚР ЖО жарғылық мақсаттары мен міндеттерге қайшы келмейтін болса басқа да қоғамдық бірлестіктердің жұмысына қатысуға;

6. ҚР ЖО Мүшесі міндетті:

• ҚР ЖО Жарғысының талаптарын сақтауға, ҚР ЖО жарғылық мақсаттары мен міндеттерін насихаттауға қатысуға;

• ҚР ЖО органдарының жұмысына қатысуға;

• журналистік этиканы сақтауға, ұлттық, нәсілдік және діни артықшылық пен жеке тұлғаға үстемділік көрсетуді насихаттауға жол бермеуге, өз шығармашылығында объективті, әділ және адал болуға;

• мүшелік жарналарды уақытында төлеуге.

7. ҚР ЖО мүшелігінен босату тәртібі мен шарттары:

• одақ мүшесінің өз өтінішінің негізінде;

• ҚР ЖО филиал Кеңесінің шешімі бойынша қоғамдық бірлестіктің беделіне нұқсан келтірген теріс қылықтар жасағаны үшін, журналистік этиканы өрескел бұзғаны үшін және журналистік мәртебесін асыра пайдаланғаны үшін;

• журналист оны шығару туралы шешімімен келіспеген жағдайда жоғарғы инстанцияларға, тіпті ҚР ЖО Конференциясына да шағымдануына мүмкіндігі бар;

• ҚР ЖО мүшелігінен айырылған немесе шығарылған тұлға мүшелік жарналарды қайтаруды, сондай-ақ ҚР ЖО меншігіндегі мүлікті және қаражаттарды талап етуге құқы жоқ.

**5-ТАРАУ**

**ҚР ЖО ҰЙЫМДЫҚ ҚҰРЫЛЫМЫ**

1. Қазақстан бойынша аумақтық белгісіне сәйкес (облыстық, қалалық, аудандық) құрылған филиалдар ҚР ЖО ұйымдастырушылық негізін қалайды.

2. ҚР ЖО Консультативтік Кеңеспен келісіп, Басқарманың шешімімен кемінде үш мүшесінен құрылған топтың өтініші бойынша филиал құрылады және таратылады.

3. Филиал басшысы мен жұмыс жоспарларының орындаушысы облыстық (қалалық, аудандық) журналистердің жалпы жиналысында сайланған және ҚР ЖО Басқармасымен бекітілген төрағасы болады. Филиалдың бақылаушы органы Кеңес болады. Кеңес мүшелерімен сайланған төраға Кеңеске басшылық етеді. ҚР ЖО мүшелерін филиал қызметі туралы ақпараттандыру мақсатында кемінде жылына бір рет Жалпы жиналыста жиналады.

4. ҚР ЖО филиалдары заңды тұлға құқығына ие болмайды және ҚР ЖО Конференциясымен бекітілген филиалдар туралы Ереже негізінде жұмыс істейді. Олардың құқықтық мәртебесі, органдарды құру, қызмет атқару, қайта ұйымдастыру және тарату тәртібі Ережемен айқындалады.

5. Аумақтық әділет органдарында тіркелгеннен кейін ҚР ЖО Басқармасының шешімімен филиалда банктік есеп шот ашуға болады.

6. Филиал төрағасы Басқармасының шешімімен шоттағы қаражатты жұмсау бойынша банкке қолтаңба беру құқығымен қамтамасыз етіледі (жұмсалатын сомаға ҚР ЖО Басқарма төрағасының сенімхаты болған жағдайда).

7. Филиалдар ҚР ЖО жалпы есебіне кірістірілетін және бірыңғай есепті құрайтын кіріс және шығыс туралы белгіленген құжаттамаларды жүргізеді кіріс және шығыстар туралы құжаттар ҚР ЖО Басқармасына жіберіледі.

8. Филиалдарда ҚР ЖО мүліктерінен бөлек жеке өз мүліктері болмайды.

**6-ТАРАУ**

**ҚР ЖУРНАЛИСТЕР ОДАҒЫНЫҢ БАСШЫ ОРГАНДАРЫ**

1. ҚР ЖО Конференциясы оның ең жоғарғы органы болып табылады.

2. Конференция кемінде екі жылда бір рет жиналады. Күні, орны және болжамды күн тәртібі туралы өтетін күннен бір ай бұрын Консультациялық Кеңеспен келісіліп, ҚР ЖО Басқармасымен хабарланады.

3. Кезектен тыс Конференция ҚР ЖО басшы органдары мен филиалдардың немесе ҚР ЖО қатардағы мүшелерінің (кемінде жиырма бес адам) бастамасы бойынша Консультативтік Кеңеспен келісілген ҚР ЖО Басқармасының шешіміне негізделіп шақырылады және белгіленген мерзімде өткізіледі.

4. Конференцияға қатысатын делегаттар тікелей және жасырын дауыс беру арқылы сайланады. Консультативтік Кеңеспен келісіп, ҚР ЖО Басқармасы филиалдардың өкілдіктер нормасын белгілейді.

5. Егер ҚР ЖО Конференция жұмысына сайланған делегаттардың жалпы санынан кемінде үштен екісі қатысса, оның отырысы заңды деп саналады, және қатысып отырған делегаттардың жартысынан көбі дауыс берсе, оның шешімдері де қабылданды деп есептеледі. Дауыс беру формасы мен жұмыс тәртібін Конференция белгілейді. Конференция талқылауына шығарылған принципті мәселелерді шешуде делегаттардың телефон арқылы, интернет-конференция немесе талқыланып отырған мәселе жөнінде пікірі және сырттай дауыс бергені туралы рәсімделген протоколдар арқылы делегаттардың қатысуына болады.

6. ҚР ЖО Конференция құзыреті:

• Конференцияның жұмыс органдарын қалыптастырады және олардың ақпаратын тыңдайды;

• Бес жыл мерзімге ҚР ЖО Басқармасын, Консультативтік Кеңесті және Тексеру комиссиясын сайлайды;

• Бес жыл мерзімге ҚР ЖО Басқармасы, Консультативтік Кеңесі және Тексеру комиссиясының басшыларын сайлайды;

• ҚР ЖО Басқармасы, Консультативтік Кеңесі және Тексеру комиссиясының өкілеттіктерін, олардың сандық құрамын айқындайды;

• ҚР ЖО Басқармасы, Консультативтік Кеңесі және Тексеру комиссиясының есептерін тыңдайды және бекітеді;

• Осы Жарғыға өзгерістер мен толықтырулар енгізеді;

• филиал туралы Ережені бекітеді, оған өзгерту мен толықтырулар енгізеді;

• Алдағы кезеңге арналған ҚР ЖО жұмысының перспективалық бағыттарын айқындайды;

• ҚР ЖО ұжымдық мүшелерінің халықаралық қоғамдық ұйымдарға, бірлестіктерге, қауымдастық, форум, қорларға кіру және және ҚР ЖО ұжымдық мүше ретінде аталған мекеме ұйымдарда жұмысын тоқтату туралы Консультативтік Кеңеспен келісілген ҚР ЖО Басқармасының шешімдерін бекітеді.

• ҚР ЖО қызметін қайта ұйымдастыру не таратылуына байланысты (өзін-өзі тарату) және жұмысы тоқтатылған жағдайда мүлікті пайдалану туралы шешім қабылдайды;

• ҚР заңнамасына сәйкес ҚР ЖО басқа да маңызды мәселелерін қарайды.

7. ҚР ЖО Басқарма немесе Консультативтік Кеңестің құрамына сайланған тұлғалар, оның Тексеру комиссиясының мүшесі бола алмайды.

8. Филиалдарының төрағалары ондағы тексеру комиссияларынан басқа ҚР ЖО барлық басшы органдарының құрамына кіре алады.

9. Конференциялардың арасындағы кезеңде ҚР ЖО қызметі ҚР ЖО атқарушы органы – Басқармамен жүзеге асырылады. ҚР ЖО Консультативтік Кеңесі бақылаушы орган болып табылады.

10.ҚР ЖО Консультативті Кеңесі:

• ҚР ЖО Конференциясымен бес жыл мерзімге сайланады;

• Кеңес мүшелерінің арасындағы міндеттерді бөледі;

• Филиал Кеңестерімен жұмыс жүргізеді, олардың тәжірибесін жинақтайды;

• ҚР ЖО Басқармасымен бірге құрылымдық бөлімшелер мен ҚР ЖО мүшелерінің ұсыныстарын қарайды;

• ҚР ЖО жарғылық мақсаттары мен міндеттерді атқаруға бағытталған жұмыстар жүргізеді;

• ҚР ЖО Басқармасымен бірігіп ҚР ЖО мен оның қызметін пайдаланатын кандидат арасындағы ынтымақтастық туралы келісім шарттарын талқылайды;

• ҚР ЖО филиалдарын құру және тарату туралы ұсыныстарды талқылайды;

• осы Жарғы ережелеріне қайшы келмейтін ҚР заңнамасына сәйкес басқа да өкілеттіктерді жүзеге асырады;

• Жұмыс жоспарларына сәйкес өз мәжілістерін жарты жылдықта бір рет өткізеді;

• Егер отырысқа жалпы мүшелері санының жартысынан астамы қатысса, жиналыстың заңды күші бар деп есептеледі. Жиналыста қатысушылардың жартысынан көбі дауыс берген шешімдер қабылданады. Дауыс беру формасын Консультативтік Кеңес белгілейді.

11. ҚР ЖО Басқармасы:

• ҚР ЖО Конференциясымен бес жыл мерзімге сайланады;

• Басқарма басшыларын сайлайды, бюджет негізінде Басқарма аппаратын құрайды (бухгалтер, кеңсе-менеджері, т. б.);

• өзіне табысталған өкілеттіктер шеңберінде ҚР ЖО Конференциялар аралығындағы мерзімде ҚР ЖО жұмысын басқарады, ҚР ЖО Конференция шешімдерінің орындалуын ұйымдастырады;

• Басқарма отырыстары кемінде жарты жылда бір рет өткізіледі;

• өзінің төрағасы арқылы ҚР ЖО және филиалдардың қызметіне жалпы басшылық жүргізеді, ҚР ЖО құрылымдық бөлімшелерінің жұмыстарына әдістемелік және тәжірибелік көмек көрсетуді қамтамасыз етеді;

• ҚР ЖО Басқармасы аппаратының жұмысына басшылық жасайды;

• Консультативтік Кеңеспен бірлесіп, әрбір нақты жағдай бойынша кәсіби этика және құқық бойынша журналистердің құқығын қорғауға қажет болатын тиісті өкілеттілігі бар Комиссияларды бекітеді;

• Консультативтік Кеңеспен бірлесіп ҚР ЖО мүшелерінің жолдаған арыз-шағымдары мен ұсыныстарын қарайды және өз құзыреті шеңберінде тиісті шешімдер қабылдайды;

• ҚР ЖО мүлікіне және ақша қаражатына иелік етеді, осы Жарғыда бекітілген ережеге сәйкес және Конференция берген құзыреті негізінде ҚР ЖО мүлкін алып-сату туралы мәмілелер жасасады;

• Консультативтік Кеңес келісімі бойынша ҚР ЖО қарасты немесе бірлесіп басқаратын әртүрлі мекемелерді құру және тарату туралы шешім қабылдайды;

• ҚР ЖО және оның филиалдарындағы ақшалай қаражаттардың есебін жүргізеді, ҚР ЖО Конференциясы мен Тексеру комиссиясына қаржылық есептерді дайындайды;

• мемлекеттік және сот органдарында, басқа ұйымдарда, халықаралық және өзге де қоғамдық бірлестіктерде ҚР ЖО атынан қатысады;

• ҚР заңнамасына сәйкес ҚР ЖО жұмысына көмек көрсететін шетелдік ұйымдармен ҚР ЖО атынан келісім жасасады;

• ҚР ЖО қызметін пайдалану үшін кандидаттармен ынтымақтастық туралы келісім шарттар жасасады;

• Лауазымды тұлғалар мен техникалық қызметкерлерге төлейтін еңбекақы мөлшерін ҚР ЖО бюджетінен осы мақсатқа бөлінген қаржы есебінен белгілейді;

• ҚР ЖО мүшелерінің мүшелік жарна мөлшері мен оны төлеу тәртібін белгілейді;

• ҚР ЖО Басқарма аппараты туралы ережені бекітеді.

12. ҚР ЖО Басқармасының құрамы әр филиалдан кемінде бір-бір өкілдің қатысуы арқылы жасақталады.

13.ҚР ЖО Тексеру комиссиясы:

• ҚР ЖО Конференциясымен бес жыл мерзімге сайланады;

• өз өкілеттігі кезінде кемінде екі рет ҚР ЖО Басқармасының, оның аппараты және ҚР ЖО қарасты ведомстволық мекеме-ұйымдардың ұйымдастыру-қаржы жұмыстарын тексереді және бақылайды;

• өз мүшелері арасынан сайланған Тексеру комиссиясының төрағасы оның жұмысын жоспарлайды және ұйымдастырады;

• Тексеру комиссиясының материалдық-техникалық қызметін қамтамасыз ету ҚР ЖО Конференциясы осы мақсатқа бөлген қаражат есебінен жүзеге асырылады;

• Тексеру комиссиясы тек ғана ҚР ЖО Конференциясына есеп береді.

**7-ТАРАУ**

**ҚР ЖУРНАЛИСТЕР ОДАҒЫНЫҢ ҚҰҚЫҚТЫҚ ЖАҒДАЙЫ**

1. ҚР Журналистер одағы ҚР Конституциясы және қолданыстағы заңдары шеңберінде әрекет ететін заңды, экономикалық тұрғыдан дербес және саяси тәуелсіз құрылым болып табылады. ҚР ЖО республикамыздағы қолданыстағы заңдар негізінде заңды тұлға және меншік иесі құқығын пайдаланады.

2. ҚР ЖО журналистердің кәсіби, әлеуметтік, моральды мүдделеріне қатысты заң жобалары мен нормативті актілерінің әзірленуіне ықпал етеді.

3. ҚР ЖО заңды тұлға ретінде құқылы:

• жарғылық мақсат пен міндеттер және оларды жүзеге асыруға арналған ҚР ЖО тәжірибелі қызметі туралы ақпаратты еркін таратуға;

• халықаралық көрме, семинар, мәжіліс, симпозиум, аукциондарға қатысып, шетелдік серіктестермен біріккен кәсіпорын, оқу және оқыту-кеңес беру орындарын құруға, өз өнімімізді дамыту мақсатында технологиялық құрылғылар мен оргтехниканы экспорттау мен импорттауға қатысуға, еркін конвертацияланған валюта бойынша есеп айырысу үшін өзінің валюталық шотын ашуға;

• мемлекеттік және сот органдарында, қоғамдық бірлестіктерде, ҚР және басқа мемлекеттердің өзге ұйымдарында белгіленген тәртіппен өз мүшелерінің заңды құқықтарын қорғап, өкілдік етуге;

• ҚР заңнамасында белгіленген тәртіпке сай, өзінің ақпараттық және жарнамалық агенттіктерін, баспа орындары мен электронды БАҚ құруға, лотерея ұйымдастыруға, баспа қызметін жүзеге асыруға;

• өзінің жарғылық қызметін атқаруға қажетті материалдық жағдайын қамтамасыз ету үшін оқшауланған мүлкі мен өз қаражаты болуына;

• өзінің жарғылық мақсаттары мен міндеттеріне сәйкес тікелей халықаралық байланыс пен келісім орнатуға, егер қызметі ҚР Конституциясы мен заңдарына және халықаралық келісім-шарттарға (міндеттемелерге) қайшы келмесе, ұжымдық мүше ретінде қоғамдық (үкіметтік емес) бірлестіктерге кіруге;

• журналистика факультеті студенттері мен аспиранттарына ҚР ЖО шәкіртақысын белгілеуге, ҚР журналистика күніне (28 маусым) орай ҚР ЖО және демеушілер сыйақысын ұсынатын үздік журналистік жұмыстарға конкурс жариялап, өткізуге, республика журналистерін мемлекеттік наградалар мен құрметті атақтарға ұсынуға.

4. ҚР ЖО құқығын қорғауды сот тәртібіне сай жүзеге асыруға.

5. ҚР ЖО міндетті:

• Қазақстан Республикасының заңнамасын, сондай-ақ осы Жарғымен қарастырылған нормаларды сақтауға;

• өз мүшелерінің құқықтары мен мүдделеріне қатысты құжаттар мен шешімдермен танысу мүмкіндігімен қамтамасыз ету;

• ақша қаражатының түсуі мен жұмсалуы туралы өз мүшелерін хабардар етуге;

• бірыңғай мемлекеттік тіркелімге енгізілетін тұрақты мекен-жайы мен басшысы туралы мәліметтерге өзгерістер енгізілген жағдайда тіркеуші органды хабардар етуге.

**8-ТАРАУ**

**ҚР ЖУРНАЛИСТЕР ОДАҒЫНЫҢ МҮЛКІ ЖӘНЕ ҚАРЖЫСЫ**

1. ҚР ЖО ҚР заңнамаларына сәйкес өз меншігінде:

• жарғылық ережелерді орындау үшін қажетті ғимараттар, құрылыстар, тұрғын үй қоры, техникалық, коммуникациялық және аудио-визуалды жабдықтар, жиһаз, автомобиль көлігі, сондай-ақ мәдени-ағарту және сауықтыру мақсатында пайдаланатын құрал-сайман, мүлікке;

• ақшалай қаражат, акциялар, басқа да бағалы қағаздарға;

• Жарғыда көзделген ҚР ЖО жұмысын материалдық жабдықтауға қажетті өзге мүлікке ие болуы мүмкін.

2. ҚР ЖО ақшалай қаражаты:

• ҚР ЖО мүшелерінің алғашқы, жылдық және ерікті жарналардан құралады. ҚР ЖО бюджет теңгерімін сақтау мақсатында алғашқы және мүшелік жарналардың сомасы инфляция деңгейіне байланысты жылма жыл Басқармамен белгіленеді және барлық ҚР ЖО ведомстволық мекемелеріне хабарланады. ҚР ЖО зейнет жасындағы мүшелері жарнаның бекітілген сомасының 50 пайызын ғана төлейді;

• азаматтардың (оның ішінде басқа мемлекеттердің азаматтары мен азаматтығы жоқ адамдар) көрсеткен қайырымдылығы, өсиет және сыйлау арқылы арқылы берілген дүние-мүліктерден;

• заңмен белгіленген тәртіпке сай тіркеуден өткен басқа қоғамдық бірлестіктердің, қорлардың, мекемелердің ерікті қаржылай (материалдық) көмегінен;

• ҚР ЖО жарғылық мақсат пен міндеттерін іске асыру үшін қажетті материалдық көмек көрсету үшін демеушілерден, жеке азаматтардан және заңды түлғалардан түскен түсімдерден;

• ҚР заңнамасымен тыйым салынбаған басқа да қаржы көздерінен құралады.

3. ҚР ЖО қаражаты заңда белгіленген тәртіп бойынша ҚР ЖО атқаратын өндірістік, шаруашылық және баспа қызметінен, лотереяларды өткізуден, ҚР ЖО Басқарма төрағасының ҚР ЖО қызметін пайдалануға ниет білдірген мекемелермен, отандық және шетелдік фирмалармен, біріккен кәсіпорындармен, басқа да шаруашылық субъектілермен өзара ынтымақтастық туралы келісім шарттардан түскен кіріс (табыс) есебінен толықтырыла алады.

4. Басқа заңды тұлғалар мен азаматтардың мүлікті және ақшалай қаражатты ҚР ЖО меншігіне табыстау тәртібі екі жақты келісіммен ҚР заңнамасына сәйкес белгіленеді.

5. ҚР ЖО құрамынан шыққан немесе өз қызметін тоқтатқан құрылымдық бөлімше қоғамдық бірлестіктің бүкіл меншігіндегі мүлікке және ақшалай қаражатты талап етуге құқы жоқ.

6. ҚР ЖО меншігі заңмен қорғалады.

**9-ТАРАУ**

**ҚР ЖУРНАЛИСТЕР ОДАҒЫНЫҢ ЖАРҒЫСЫНА**

**ӨЗГЕРТУЛЕР МЕН ТОЛЫҚТЫРУЛАР ЕНГІЗУ ТӘРТІБІ**

1. ҚР ЖО Жарғысына өзгертулер мен толықтырулар енгізуге тек ғана Конференция құқылы.

2. Конференция осы Жарғының алтыншы тарауында бекітілген ережеге сай шақырылады, өткізіледі және шешімдер қабылдайды.

3. Осы Жарғыға өзгертулер мен толықтырулар енгізу туралы ұсыныс беруге ҚР ЖО әр мүшесі мен кез-келген құрылымдық бөлімшесінің құқығы бар. Ұсыныстар толық дәлелді мәтінмен, жазбаша түрде, автордың қолы қойылып, ҚР ЖО Басқармасына жолдануы тиіс.

4. Жарғының өзгерістері мен толықтырулары туралы мәселе ҚР ЖО Консультативтік Кеңеспен бірлесіп, Конференцияның қарауына Басқармамен енгізіледі.

5. ҚР ЖО Жарғыға енгізілген өзгерістер мен толықтырулар туралы оны тіркеуден өткізген органға хабарлайды.

**10-ТАРАУ**

**ҚР ЖУРНАЛИСТЕР ОДАҒЫН**

**ҚАЙТА ҚҰРУ ЖӘНЕ ТАРАТУ ТӘРТІБІ**

1. ҚР ЖО қайта құру немесе тарату туралы шешімді оның Конференциясы немесе сот қабылдауға құқылы.

2. Конференция осы Жарғыда бекітілген ережеге сай шақырылады, өткізіледі және шешім қабылдайды.

3. ҚР ЖО Басқармасына жазбаша түрде жолдаған хат арқылы ҚР ЖО кез-келген мүшесі немесе органы ҚР ЖО қайта құру, болмаса тарату туралы ұсыныс бере алады.

4. ҚР ЖО Басқармасы және Консультативтік Кеңесі ұсынысты екі ай мерзімде қарайды және Конференцияның күн тәртібіне енгізу немесе оны қабылдамау туралы шешім қабылдайды.

5. ҚР ЖО қайта құру туралы шешім қабылданған жағдайда Конференция баланс комиссиясын, ал таратылған кезде ҚР ЖО мүлкі мен қаражаты туралы мәселелерді шешу үшін тарату комиссиясын тағайындайды.

6. ҚР ЖО қайта құрылған жағдайда мирасқор(лар)ға оның мүлкі мен қалған қаражаты ҚР ЖО мүліктік міндеттері мен құқықтарымен бірге беріледі. ҚР ЖО таратылған жағдайда қалған мүлкі мен қаражаттары кредиторлардың талабы қанағаттандырылғаннан кейін Жарғыда белгіленген мақсаттарға сай қоғамдық қажеттіліктерге жұмсалады.

7. ҚР ЖО қайта құру немесе тарату туралы Конференцияның шешімі тіркеуші органға дереу хабарланады.

8. Заңды тұлғалардың мемлекеттік тіркеліміне таратылуы туралы жазба енгізілген сәттен бастап ҚР ЖО таратылды деп есептеледі.

**Басқарма Төрағасы С. Матаев**